รัฐบาลไทย-ข่าวทำเนียบรัฐบาล-กระทรวงยุติธรรม ลงพื้นที่จังหวัดระยอง ขับเคลื่อนการอำนวยความยุติธรรมสู่ประชาชน
วันจันทร์ที่ 5 กุมภาพันธ์ 2561
กระทรวงยุติธรรม ลงพื้นที่จังหวัดระยอง ขับเคลื่อนการอํานวยความยุติธรรมสู่ประชาชน
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม พร้อมคณะผู้บริหารกระทรวงยุติธรรม ลงพื้นที่จังหวัดระยอง ภายใต้โครงการยุติธรรมสู่หมู่บ้าน นําบริการรัฐสู่ประชาชน ครั้งที่ ๔
ในวันอาทิตย์ที่ ๔ กุมภาพันธ์ ๒๕๖๑ เวลา ๑๐.๐๐ น. ณ โรงแรมคลาสสิคมิโอ ระยองศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม พร้อมคณะผู้บริหารกระทรวงยุติธรรม ลงพื้นที่จังหวัดระยอง ภายใต้โครงการยุติธรรมสู่หมู่บ้าน นําบริการรัฐสู่ประชาชน ครั้งที่ ๔ประจําปีงบประมาณ ๒๕๖๑ เพื่อรับฟังปัญหาอุปสรรคและข้อขัดข้องในการปฏิบัติงานของหน่วยงานในสังกัดกระทรวงยุติธรรมพื้นที่จังหวัดระยอง
ต่อจากนั้น ในเวลา ๑๓.๓๐ น. ปลัดกระทรวงยุติธรรม เป็นประธานการประชุมเชิงปฏิบัติการเพื่อเพิ่มประสิทธิภาพการขับเคลื่อนนโยบายและยุทธศาสตร์กระทรวงยุติธรรมในการอํานวยความยุติธรรม เพื่อลดความเหลื่อมล้ําในสังคม เพื่อรับทราบผลการดําเนินงานด้านการอํานวยความยุติธรรมให้แก่ประชาชนในพื้นที่ พร้อมรับฟังปัญหาและอุปสรรคในการดําเนินงาน เพื่อหาแนวทางการแก้ไขต่อไป โดยมีหัวหน้าหน่วยงานในสังกัดกระทรวงยุติธรรมในพื้นที่ภาคตะวันออก๘ จังหวัด ประกอบด้วย จังหวัดจันทบุรี ฉะเชิงเทรา ชลบุรี ตราดนครนายก ปราจีนบุรี ระยอง และสระแก้ว เข้าร่วมฯ
ปลัดกระทรวงยุติธรรม กล่าวว่า จากการรับฟังรายงานสถานการณ์ การอํานวยความยุติธรรม จากหัวหน้าหน่วยงานในสังกัดกระทรวงยุติธรรมในพื้นที่ จ.ระยอง พบว่า ปัญหาของประชาชน จ.ระยอง มีทั้งปัญหาหนี้นอกระบบ แรงงานต่างด้าว การเกิดข้อพิพาทในชุมชน ฯลฯ
จึงได้เน้นย้ําให้หน่วยงานในสังกัดกระทรวงยุติธรรมในพื้นที่วิเคราะห์สถานการณ์การอํานวยความยุติธรรมในพื้นที่ตนเอง เพื่อนําไปสู่
การแก้ปัญหาให้ตรงจุดและเหมาะสมกับบริบทในพื้นที่ เช่นกรณีปัญหาหนี้นอกระบบ ให้นําหลักการของกาฬสินธุ์โมเดลมาใช้เป็นต้นแบบในการแก้ไขปัญหา ทั้งเรื่องการไกล่เกลี่ยหรือการใช้มาตรการทางกฎหมายมาเป็นตัวขับเคลื่อน นอกจากนี้ได้ให้ความสําคัญกับการแก้ไขปัญหาการค้ามนุษย์ หากพบหรือได้รับเบาะแสการกระทําความผิดให้หน่วยงานในพื้นที่แจ้งข้อมูลที่ศูนย์ปฏิบัติการพิเศษภาค กรมสอบสวนคดีพิเศษทันที เพื่อนําไปสู่การแก้ไขปัญหาอย่างเร่งด่วนต่อไป
ต่อจากนั้นเวลา ๑๕.๓๐ น. ปลัดกระทรวงยุติธรรมได้มอบหมายให้นายวิทยา สุริยะวงค์ รองปลัดกระทรวงยุติธรรมนําคณะผู้บริหารกระทรวงยุติธรรม ตรวจเยี่ยมและพบปะเครือข่ายยุติธรรมชุมชน ณ ศูนย์ยุติธรรมชุมชนองค์การบริหารส่วนตําบลบางบุตรอําเภอบ้านค่าย จังหวัดระยอง
รองปลัดกระทรวงยุติธรรม กล่าวว่า งานสําคัญเร่งด่วนที่กระทรวงยุติธรรม กําลังดําเนินการในระดับพื้นที่เพื่อการอํานวยความยุติธรรมสู่ประชาชน คือ คณะกรรมการพัฒนาการบริหารงานยุติธรรมระดับจังหวัด (กพยจ.) เพื่อสนับสนุนการขับเคลื่อนการดําเนินงานการสร้างการรับรู้ด้านกฎหมาย และกระบวนการยุติธรรมให้กับประชาชนในพื้นที่ต่างๆ ทั่วประเทศ ซึ่งจะต้องอาศัยความร่วมมือจากจังหวัด กระทรวงมหาดไทย
และหน่วยงานอื่นๆ ที่เกี่ยวข้อง ทั้งนี้ การพัฒนาและส่งเสริมการทํางานของศูนย์ยุติธรรม และเครือข่ายทั่วประเทศให้มีประสิทธิภาพ ก็เป็นอีกหนึ่งแนวทางสําคัญที่สามารถทําให้ประชาชนเข้าถึงความยุติธรรมได้ เนื่องจากศูนย์ยุติธรรมเป็นเครือข่ายในระดับพื้นที่ที่สามารถเข้าถึงปัญหาของประชาชนอันจะส่งผลให้ประชาชนในพื้นที่ชุมชนมีความเข้มแข็งซึ่งหากกระบวนการทางชุมชนเข้มแข็งก็จะสามารถลดจํานวน
คดีความที่เข้าสู่ขั้นตอนของกระบวนการยุติธรรมได้ ส่งผลให้สามารถลดรายจ่ายของภาครัฐ นํางบประมาณและกําลังบุคลากรในส่วนดังกล่าวไปพัฒนาประเทศชาติต่อไป
ทั้งนี้ ปัญหาในพื้นที่โดยส่วนใหญ่ คือ ข้อพิพาทที่ดินในพื้นที่ชุมชน การบุกรุกทางสาธารณะ และปัญหาการแพร่ระบาดของยาเสพติด โดยอุปสรรคของการดําเนินงานของศูนย์ยุติธรรมชุมชนในพื้นที่ คือ การไม่มีกฎหมายคุ้มครองการดําเนินงานของคณะกรรมการศูนย์ฯ และงบประมาณสนับสนุนในการบริหารการทํางานของศูนย์ยุติธรรมชุมชนซึ่งจากปัญหาดังกล่าว ทางกระทรวงยุติธรรมจะได้หาแนวทางช่วยเหลือและสนับสนุนการดําเนินงานให้ดียิ่งขึ้นต่อไป